'Swaarste vrou in die wêreld' sterf | Maroela Media
'Swaarste vrou in die wêreld' sterf
Eman Ahmed Abd El Aty. Foto: www.bitgiving.com
'n Egiptiese vrou wat op 'n tyd as die swaarste vrou in die wêreld gesien is, het Maandag in die ouderdom van 37 gesterf.
The Independent berig Eman Ahmed Abd El Aty het 'n seldsame skildkliertoestand gehad wat haar metabolisme geaffekteer het en gevolglik 'n effek op haar hart, niere en respiratoriese stelsel gehad het.
Volgens die nuusagentskap het Ahmed in Februarie vanjaar vanaf Egipte na Mumbai in Indië gereis om 'n operasie te ondergaan om haar te help om gewig te verloor. Sy het 504 kg geweeg toe sy in die hospitaal opgeneem is, maar het volgens berigte meer as 250 kg verloor nadat sy die operasie gehad het.
BBC berig sy is in Mei na die Burjeel-hospitaal in Abu Dhabi oorgeplaas nadat haar familie 'n uitval met die hospitaal in Mumbai gehad het oor die koste van haar behandeling. Volgens die BBC het die Burjeel-hospitaal Ahmed se dood Maandag in 'n verklaring bevestig en gesê sy het aan hartsiekte en nierdisfunksie gely.
Genade hoe op aarde het sy gereis.
Shame ek kry haar jammer. Sy het vir 20 jaar lank nie haar huis verlaat nie. Haar liggaam was haar tronk.